C 75/32
ET
Euroopa Liidu Teataja
28.2.2023
3.6.1.
Hübriidlaenud on valitud vahend erinevate avaliku ja erasektori algatuste jaoks, et tegeleda puuduliku kapitalirahastusega kogu ELis: seda hübriidlaenu liiki kasutatakse vähemalt kuues programmis kolmes liikmesriigis ja mõnes Euroopa Investeerimisfondi programmis.
i) Prantsusmaal on 12,7 miljardi euro suurune valitsuse toetatav allutatud võla programm Relance, mis on suunatud 10 000 äriühingule, peamiselt VKEdele, kes kasutavad kasumiosaluslaene ja allutatud võlakirju.
Selle programmi turustajad on pangad ja seda rahastavad institutsioonilised investorid.
ii) Hispaanias on 1 miljardi euro suurune fond COVID-19st mõjutatud äriühingute rekapitaliseerimiseks VKEde ja keskmise turukapitalisatsiooniga ettevõtjate jaoks, kellel on maksevõimeprobleeme, kuid kes on elujõulised, kasutades kasumiosaluslaene; iii) Lisaks on Hispaanias 15 aasta jooksul tegutsenud 9 miljardi euro suurune toetusfond tootlike tööstusinvesteeringute jaoks (600 miljonit eurot aastas), mida rahastatakse avaliku sektori vahenditest, kasutades tavapäraseid laene, kasumiosaluslaene ja omakapitali ja mis on suunatud tööstusinvesteeringute projektidega tegelevatele ettevõtjatele.
iv) Valencias on piirkondlik arengupank Instituto Valenciano de Finanzas käivitanud mitu rahastamisprogrammi, milles kasutatakse kasumiosaluslaenu VKEde ja strateegiliste keskmise turukapitalisatsiooniga ettevõtjate toetamiseks investeerimisprojektiga, mille maht on 400 miljonit eurot aastas.
v) Madalmaad lõid VKEde jaoks allutatud laenude 400 miljoni euro suuruse toetusprogrammi. 3.7.
Et tagada tõhus rakendamine, mis jõuaks kõigi mikro-, väikeste ja keskmise suurusega ettevõtjateni ja millel oleks maksimaalne mõju, on parim toimimisskeem selline, kus on palju avaliku ja erasektori algatajaid ja turustajaid, kes ei pruugi olla samad.
Algatajate hulka kuuluvad pangad, varahaldurid ja avalik sektor, samas kui investorid võivad olla nende oma pangad, avalik sektor või institutsionaalsed investorid (kindlustusandjad ja pensionifondid).
See raamistik hõlmab äsja algatatud tehinguid, mitte olemasolevate väärtpaberistamist.
Nii tehti näiteks Prantsusmaal programmi „Relance“ raames (15).
3.8.
Hübriidlaenukava potentsiaalselt tajutavate riskide leevendamine kogu Euroopas:
Tajutav risk
Lahendus
Pangandussektorivälise laenutegevuse järelevalve Riskide juhtimise vahendite, näiteks krediidireitingu lisamine, kõrval­ daks pangandussektorivälise laenutegevuse riski.
Pankade väljatõrjumine
Hübriidlaenuvahend taastaks ettevõtjate maksevõime ja pangad oleksid seetõttu valmis neile jätkuvalt laenu andma.
Kokkusobivus laenu teel rahastamise soodus­ Algatuse eesmärk on vältida ka ettevõtjate ülemäärast võlgnevust, seega kohtlemise vähendamiseks ettenähtud kompen­ on see kooskõlas DEBRA algatuse peamise eesmärgiga.
satsiooni (DEBRA) algatusega
Mitteelujõuliste äriühingute maksevõime taas­ Turustandardite, näiteks krediidireitingu kehtestamine takistaks mitte­ tamine elujõulistel äriühingutel nendele vahenditele juurde pääseda.
Seda nõuet sisaldavad paljud riiklikud programmid, milles kasutatakse kasumiosa­ luslaene.
(15)
Dispositif de garantie aux fonds de prêts participatifs et d’obligations subordonnées, Euroopa Komisjon.